EkBass/fiwiki-20250220-pages-articles huggingface dataset:
Beduiinit

Beduiinit (arabian sanasta , badawī, ’aavikon asukas’) ovat Lähi-idän ja Pohjois-Afrikan arabiankielisiä paimentolaisia, jotka tosin ovat nykyaikana asettuneet enimmäkseen aloilleen. Useimmat beduiinit ovat muslimeja, mutta jotkin beduiiniryhmät ovat säilyttäneet kristillisen uskonsa. == Historia == Ennen islamin aikaa beduiineja eli vain Arabian niemimaalla ja sen reuna- alueilla. Useimmat beduiinit elivät hallitusten vallan ulottumattomissa. He olivat järjestäytyneet heimoihin, joilla oli omat alueensa. Heimopäällikkö edusti heimoa asioinnissa ulkomaailman kanssa. Eri heimojen väliset suhteet vaihtelivat rauhanomaisista sotaisiin, mutta kaikki noudattivat beduiinien maan tapaa. Profeetta Muhammed käännytti beduiinit heimouskonnoista islamin uskoon. Hän kielsi Allahin nimissä heimosodat ja taivutti beduiinit maksamaan veroa. Muhammed yritti myös kitkeä verikostoa ja viinin juomista. Islam toi autiomaassa asuneille beduiineille järjestäytyneen valtion ja kokosi heidät yhdeksi kansaksi. Islamin leviämisen myötä he levittäytyivät laajalle alueelle Lähi-idässä ja Pohjois-Afrikassa Iranista aina Atlantin rannikolle. Kaikkein liikkuvaisimmat beduiinit kasvattivat yksikyttyräisiä kameleita. Lampaita ja vuohia kasvattaneet beduiinit eivät pystyneet muuttamaan yhtä pitkiä matkoja, joten he viljelivät usein myös maata. Karjastaan beduiinit saivat maitoa, villaa, nahkoja ja lihaa. Muita tarvikkeita, kuten vaatteita, kahvia ja aseita, he ostivat tai veivät muilta arabeilta, jotka puolestaan hyötyivät beduiinien kameleista niin tavaroiden kuin ihmistenkin liikuttamisessa ennen autojen aikakautta. Köyhimmät beduiinit saattoivat tehdä henkensä pitimiksi joitain vähäarvoisia töitä, kuten kerätä lantaa, heinää tai arabikumia, tai harjoittaa salakuljetusta. == Kulttuuri == Nykyaikana monet beduiinit ovat asettuneet aloilleen, ja liikkuvina paimentolaisina elää enää pieni määrä. Syntyperä on beduiinien yhteisöissä edelleen hyvin tärkeää, etenkin isälinjat. Sen vuoksi paikoilleenkin samaan paikkaan asettuneet beduiiniryhmät ovat saattaneet säilyttää erilliset identiteettinsä. Beduiinien kulttuuri on vahvasti sanallista, ja tarinankerronta, runous ja väittely ovat heille tärkeitä. ==Lähteet== == Aiheesta muualla == Luokka:Arabit Luokka:Paimentolaiset Luokka:Egyptin etniset ryhmät Luokka:Israelin etniset ryhmät Luokka: Libyan etniset ryhmät Luokka:Tunisian etniset ryhmät Luokka: Algerian etniset ryhmät Luokka: Marokon etniset ryhmät Luokka: Mauritanian etniset ryhmät Luokka: Sudanin etniset ryhmät Luokka: Jemenin etniset ryhmät Luokka: Irakin etniset ryhmät Luokka: Syyrian etniset ryhmät Luokka: Libanonin etniset ryhmät
Kaksoislataus

Kaksoislataus on tilanne, jossa suustaladattavan aseen piippuun tai putkeen ladataan vahingossa kaksi latausta päällekkäin. Esimerkiksi kranaatinheitintä laukaistaessa myöhemmin ladattu kranaatti estää pohjalla olevaa, laukaistua kranaattia lähtemästä normaalisti putkesta. Ajopanoksella ikään kuin ammutaan kaksi kertaa niin painava kranaatti kuin olisi tarkoitus. Putkeen tulee niin suuri paine, ettei se kestä. Pahimmassa tapauksessa putkeen syntyvä ruutikaasupaine riittää sytyttämään tai jopa detonoimaan kranaatin räjähdysaineen, vaikka sytytin ei toimikaan. Putkesta ja kranaateista irtoaa sirpaleita, jotka ovat hengenvaarallisia aseen lähellä oleville henkilöille, yleensä sillä ampuvalle kranaatinheitinryhmälle. Luokka:Asetekniikka
Unua Libro

Unua Libro (Ensimmäinen kirja) on esperanton historian kuvauksissa vakiintunut nimitys julkaisulle, jossa kieli ensi kertaa kuvattiin. Kirjanen julkaistiin Varsovassa v. 1887. Se oli merkitty sensuurin hyväksymäksi 21.5. (vanhaa lukua, s.o. 2.6. gregoriaanisen kalenterin mukaan) ja ilmestyi painosta 26. heinäkuuta (gregor.). Saman vuoden loppuun mennessä se ilmestyi vielä puolaksi, ranskaksi ja saksaksi ja uutena painoksena venäjäksi. Vuonna 1888 ilmestyi ”katastrofaalisen huonoksi” kuvattu englanninkielinen versio, jonka seuraavana vuonna korvasi uusi käännös. Vuonna 1888 kirjanen käännettiin myös hepreaksi ja v. 1889 ilmestyi ruotsinkielinen versio. Julkaisu oli venäjänkielinen vihkonen (44 sivua ja sanastolehti) nimeltään Meždunarodnyi jazyk. Predislovije i polnyi utšebnik. (Kansainvälinen kieli. Esipuhe ja täysi oppikirja), ja sen kirjoittaja esiintyi salanimellä Dr. Esperanto. Nimi "Unua Libro" on tullut käyttöön pitkän nimen lyhyenä vastineena, jonka syntyyn vaikutti epäilemättä saman tekijän vähän myöhemmin julkaisema teos nimeltä Dua Libro de l’ lingvo internacia (Kansainvälisen kielen toinen kirja); sekin sensuurin takia ensin venäjänkielisenä versiona, joka on jäänyt lähes tuntemattomaksi, kun kirja heti sen jälkeen ilmestyi esperantonkielisenä. Kirjasen tekijä oli oikealta nimeltään L. L. Zamenhof, ja hänen pseudonyymistään (esperantoksi Doktoro Esperanto, ’tohtori toivoja') muodostui vähitellen kielen nimi esperanto. Venäjänkielinen Unua Libro sisälsi joitakin sanoja, jotka korjattiin myöhemmissä, muunkielisissä painoksissa. == Sisältö == *28-sivuinen esipuhe, jossa ensimmäiset esperantonkieliset tekstit: **Patro Nia (Isä meidän) **otteita Raamatusta **mallikirje **Mia penso (runo) **Heinrich Heinen runon käännös **Ho, mia kor’ (runo) *kahdeksan pientä korttia, jollaisen allekirjoittamalla lukija lupaa opettelevansa kielen, jos 10 miljoonaa henkilöä tekee saman lupauksen *6-sivuinen, kirjaimiston ja 16 sääntöä sisältävä kielioppi *n. 900 sananjuurta käsittävä sanasto == Aiheesta muualla == * Venäjänkielinen 2. painos (1887) skannattuna Itävallan kansalliskirjasto * Vuoden 1889 englanninkielisen laitoksen teksti Luokka:Esperanto
Rouen

Rouen [ʁwɑ̃] on kaupunki Luoteis-Ranskassa Seinen rannalla. Kaupungissa on arkkipiispanistuin ja yliopisto, joka on perustettu vuonna 1964. Vuonna 2018 Rouenin kaupunkialueen väkiluku oli 702 945 asukasta. Itse kaupungin asukasluku oli 114 083 ja pinta-ala 21,38 neliökilometriä. Rouen on Normandian historiallisen maakunnan ja nykyisen hallintoalueen pääkaupunki. == Historia == Roomalaiset perustivat ensimmäisellä vuosisadalla nykyisen Rouenin paikalle siirtokunnan, joka oli nimeltään Rotomagus. Keskiajalla Rouen oli Euroopan suurimpia ja kukoistavimpia kaupunkeja. Vuoden 1348 ruttoepidemiassa kuoli kolme neljäsosaa kaupunkilaisista. === Jeanne d’Arc === Rouen jäi Ranskan ja Englannin välisen satavuotisen sodan jalkoihin vuosina 1337–1453. Tämän sodan yksi episodi oli Orléansin englantilaisten miehityksestä vapauttaneen Jeanne d’Arcin polttaminen roviolla Rouenissa vuonna 1431. == Nähtävyyksiä == Kaupungissa on lukuisia rakennusmuistomerkkejä keskiajalta. Tärkein niistä 1200–1500-luvulta peräisin oleva katedraali, joka on Ranskan gotiikan päätöitä. Lisäksi Rouenissa on 1300-luvulla rakennettu Saint-Ouenin kirkko ja 1400-luvulla rakennettu oikeuspalatsi. Yksi tärkeä maamerkki ja nähtävyys on 1300-luvulla rakennettu iso yksiviisarinen kello, Gros-Horloge, joka sijaitsee samannimisellä kadulla. Kello siirrettiin nykyiselle paikalle 1500-luvulla, kun kaupunkilaiset eivät nähneet kelloa kellotapulissa kaupungin kapeilta kaduilta. == Talous == 1600–1700-luvulla Rouen oli kuuluisa fajanssinvalmistuksesta. Rouen on Ranskan neljänneksi suurin satamakaupunki, vaikka se sijaitsee 86 kilometriä rannikolla olevasta Le Havresta sisämaahan. Lisäksi kaupungissa on mekaanista- ja sähköteollisuutta. == Urheilu == Paikallinen Ranskan pääsarjan jääkiekkojoukkue Dragons de Rouen on voittanut kaksitoista kertaa Ranskan mestaruuden (2012). == Kuuluisia Rouenissa syntyneitä == * François-Adrien Boïeldieu * Robert Cavelier de La Salle * Pierre Corneille * Thomas Corneille * Vincent Delerm * Jacques Duphly * Marcel Dupré * Philippe Étancelin * Gustave Flaubert * Pierre Gasly * Théodore Géricault * François Hollande * Maurice Leblanc * Charles Nicolle * Jacques Rivette * David Trézéguet == Lähteet == == Aiheesta muualla == *
Athena

Athena on Helsingin yliopiston opetusrakennus Helsingin Kruununhaan Siltavuoressa. Se toimi alun perin anatomian laitoksena, ja nykyisin se on kasvatustieteellisen tiedekunnan käytössä. Vuonna 1928 valmistunut rakennus edustaa tyypillistä 1920-luvun klassisismia. Sen ovat suunnitelleet arkkitehtiveljekset Toivo Paatela ja Jussi Paatela. Rakennuksen sisätiloista ja rakentamisen valvonnasta vastasi Toivo Paatela yhdessä professori Yrjö Kajavan kanssa.Korvenmaa, Pekka: Anatomian laitos. Teoksessa Yliopiston Helsinki, s. 103–105. Helsingin Yliopisto, Sanomaprint 1989. Rakennus on peruskorjattu kahdesti, 1960-luvulla ja 2010-luvulla. Nimityksen Athena rakennus sai vasta jälkimmäisen peruskorjauksen yhteydessä. Rakennuksen suunnittelukilpailuun osallistui yhteensä 5 työtä, joista Paateloiden Asis- suunnitelma arvioitiin ehdottomasti parhaaksi. Rakentaminen aloitettiin vuonna 1927 ja muutto tiloihin tapahtui syksyllä 1928. Rakennuksessa keskeistä ovat kaarevat luentosalit, niin kutsutut anatomiset teatterit, joita edellytettiin arkkitehtuurikilpailun ohjelmassa, sillä vastaavanlaisia oli anatomian laitoksissa muualla Euroopassa. Rakennuksessa on muun muassa seitsemän metriä korkea amfiteatterimainen luentosali, jonka yläpuolella on vanha mikroskooppisali. Rakennuksen ensimmäisessä kerroksessa on varattu tiloja ruumiiden käsittelyyn ja säilytykseen. Ruumiiden käsittelyhuoneiden ja ruumiskellarin yhteydessä on myös pieni kappeli, jossa vainajat siunattiin palvelemaan tiedettä. Kappelin katossa ja seinillä on arkkitehtien veljen Oskari Paatelan piirtämiä freskoja. == Kuvagalleria == Athena sisäpiha.jpg|Rakennuksen sisäpiha Helsingin yliopiston anatomian laitoksen kappeli.jpg|Kappeli Athena luokkahuone.jpg|Luokkahuone, entinen mikroskooppisali Helsingin yliopiston mikroskooppisali.jpg|Mikroskooppisali vuonna 1928 Helsingin yliopiston dissektiosali.jpg|Dissektiosali vuonna 1928 Anatomian_laitosrakennus,_dissektiosalin_sis%C3%A4%C3%A4nk%C3%A4ynti.jpg|Dissektiosalin sisäänkäynnin teksti: "Tämä on paikka, jossa kuolema iloitsee auttaessaan elämää.” == Lähteet == == Aiheesta muualla == * Yliopiston anatoominen laitos täydellisesti uudistettuna. Luurankokokoelmat saatava myös harrastelijain käytettäväksi. Käynti ensimmäisenä vuosipäivänä uudessa laitoksessa, Helsingin Sanomat, 16.11.1929, nro 311, s. 4, Kansalliskirjaston digitaaliset aineistot * Helsingin yliopiston uusi anatoominen laitos, Kansan kuvalehti, 03.01.1930, nro 1, s. 16, Kansalliskirjaston digitaaliset aineistot Luokka:Helsingin yliopisto Luokka:Kruununhaka Luokka:Helsingin suojellut rakennukset
Sekveenit

Sekveenit tai sekvanit () olivat gallialainen heimo. He voittivat vuonna 60 eaa. heedut Ariovistuksen johtamien sveebien avustuksella. Caesar voitti sveebit 58 eaa. ja karkotti nämä takaisin Germaniaan. Caesar myös pakotti sekveenit palauttamaan anastamansa maan ja omaisuuden takaisin heeduille. Tästä katkeroituneena sekveenit liittyivät 52 eaa. Vercingetorixin johtamaan kapinaan roomalaisia vastaan. Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat
Anfangi

Anfangit ( ’alku’) ovat tekstin suurikokoisia alkukirjaimia. Niiden tehtävänä on parantaa tekstin visuaalista kiinnostavuutta ja siten tehdä lukeminen houkuttelevammaksi. Niitä käytetään leipätekstin alussa ja muuallakin tekstissä silloin, kun väliotsikoita ei ole jakamaan tekstin aiheita jaksoihin. Anfangit perustuvat koristeellisiin initiaaleihin, joita tapaa varsinkin vanhoissa teksteissä. ==Erilaisia anfangeja== Anfangeja on kahta perustyyppiä: upotettuja ja nousevia. Upotettu anfangi on palstan sisällä ja kahden tai useamman leipätekstirivin korkuinen. Nouseva anfangi on samalla peruslinjalla kuin leipätekstin ensimmäinen rivi, mutta se on muita kirjaimia suurempi. Nykyään myös niiden yhdistelmät ja muut kokeilevat anfangit ovat tavallisia. > Lorem ipsum dolor sit amet, consectetur adipisicing elit, sed do eiusmod > tempor incididunt ut labore et dolore magna aliqua. Ut enim ad minim veniam, > quis nostrud exercitation ullamco laboris nisi ut aliquip ex ea commodo > consequat. Duis aute irure dolor in reprehenderit in voluptate velit esse > cillum dolore eu fugiat nulla pariatur. Excepteur sint occaecat cupidatat > non proident, sunt in culpa qui officia deserunt mollit anim id est laborum. > L orem ipsum dolor sit amet, consectetur adipisicing elit, sed do eiusmod > tempor incididunt ut labore et dolore magna aliqua. Ut enim ad minim veniam, > quis nostrud exercitation ullamco laboris nisi ut aliquip ex ea commodo > consequat. Duis aute irure dolor in reprehenderit in voluptate velit esse > cillum dolore eu fugiat nulla pariatur. Excepteur sint occaecat cupidatat > non proident, sunt in culpa qui officia deserunt mollit anim id est laborum. > L > > orem ipsum dolor sit amet, consectetur adipisicing elit, sed do eiusmod > tempor incididunt ut labore et dolore magna aliqua. Ut enim ad minim veniam, > quis nostrud exercitation ullamco laboris nisi ut aliquip ex ea commodo > consequat. Duis aute irure dolor in reprehenderit in voluptate velit esse > cillum dolore eu fugiat nulla pariatur. Excepteur sint occaecat cupidatat > non proident, sunt in culpa qui officia deserunt mollit anim id est laborum. == Lähteet == == Aiheesta muualla == Luokka:Typografia
Käärmekuoppa

Käärmekuoppa on vanha, mahdollisesti fiktiivinen eurooppalainen teloitustapa erityisen vaarallisille tai vihatuille rikollisille. Siinä tuomittu heitetään noin 2–3 metriä syvään kuoppaan, jonka pohjalle on koottu myrkyllisiä käärmeitä, kuten kyitä. Tuomittu menehtyy käärmeenpuremien aiheuttamiin myrkytyksiin yleensä hitaasti ja tuskallisesti. Tunnetuin käärmekuopassa teloitettu lienee ollut viikinkisotaherra Ragnar Lodbrok, jonka Northumbrian kuningas Ælla II kertoman mukaan teloitti tällä tavalla voitettuaan hänen armeijansa vuonna 865. == Lähteet == Luokka:Teloitusmenetelmät
Anfangi (rakentaminen)

Anfangi (tunnetaan myös nimellä olka tai holvikanta) oli rakentamisessa käytetty tekniikka, jonka avulla rakennettiin holvikaari. Anfangi toteutettiin tekemällä seinään syvennys, johon asetettiin puurakenteinen muotti ja tämän päälle ladottiin holvin vaatimat tiilet. Luokka:Arkkitehtuurin käsitteet
Arawa

Arawa on kaupunki Papua-Uudessa-Guineassa Bougainvillen maakunnassa. Arawa oli maakunnan pääkaupunkina noin suosina 1978–1997, kunnes se siirrettiin Bukan saarella sijaitsevaan Bukan kaupunkiin. Suunnitelmissa on siirtää maakuntapääkaupungin toiminnot takaisin Arawaan tulevaisuudessa. Arawan satama palveli läheistä Pangunan kuparikaivosta, kunnes tuhoutui lähes täysin Bougainvillen separatistikapinassa 1988–1997. Rauhansopimus Bougainvillen vallankumouksellisen armeijan ja hallituksen joukkojen välillä allekirjoitettiin Arawassa 2001. Vuoden 1980 väestönlaskennassa Arawassa oli yli 12 000 asukasta, mutta vuosina 2000 ja 2011 alle 3000. Arawan paikallishallintoalueella (LLG) asukkaita oli 44 351. == Lähteet == Luokka:Papua-Uuden-Guinean kaupungit
Kemin lumilinna

Kemin Lumilinna on talvisin vuodesta 1996 alkaen rakennettu suosittu matkailukohde. Linna on noussut historiansa aikana neljään eri paikkaan. Ensimmäinen lumilinna rakennettiin Ruutinpuistoon ja vuonna 2008 linna kohosi kauppatorille. Pisimpään Lumilinna on sijainnut Kemin sisäsatamassa, Perämeren rannalla. 21.1.2017 Lumilinna avasi ovet Mansikkanokan camping-alueella. Uusi osoite on Lumilinnankatu 15, entinen Mansikkanokankatu 15. Ensimmäinen Lumilinna 1 100 metriä pitkine muureineen pääsi Guinnessin ennätystenkirjaan maailman suurimpana lumilinnana. Kolmena ensimmäisenä vuonna Lumilinnan kävijämäärä oli noin 300 000 henkilöä. Lumilinnaan rakennetaan vuosittain kappeli, ravintola ja hotelli. Ravintola on kokonaan rakennettu lumesta ja jäästä, kuten lumilinnakin. Ravintolassa on tilaa noin 250 ruokailijalle kerrallaan. Ekumeenisessa kappelissa on pidetty lukuisten parien häitä, joista kaukaisimmat ovat tulleet Japanista ja Hongkongista. Linna työllistää vuosittain rakentamisaikaan jopa useita kymmeniä henkilöitä, ja kauden aikana noin 40 henkilöä. Linnan rakennuttaa ja sen toiminnasta kokonaisuudessaan vastaa Kemin Matkailu Oy. == Teemat == Lumilinnan teemat vuosittain: * 2006: tuli * 2007: meri * 2008: matkailu * 2009: muotoilu * 2010: kansallisromantiikka (Lumilinna 15 vuotta) * 2011: sarjakuva * 2012: urheilu * 2013: fantasia * 2014: Meren salaisuudet * 2015: Suomalaisuus (Lumilinna 20 vuotta) * 2016: Linna linnassa * 2017: LumiLinna – Suomi 100 * 2018: Metsän eläimet * 2019: Kummituslinna * 2020: Kurkistus tulevaisuuteen (Lumilinna 25 vuotta) == Kuvia == Tiedosto:LumiLinna.jpg|Vuoden 2006 lumilinna. Tiedosto:SnowRestaurant.JPG|Vuoden 2006 lumiravintola. Tiedosto:Ice bar.jpg|Vuoden 2007 lumilinna. Tiedosto:LumiLinna 2008 5.jpg|Vuoden 2008 lumilinna. Tiedosto:SnowCastle, Kemi, Finland.jpg|Vuoden 2013 lumilinna. File:Lumilinna sisäänkäynti.JPG|Vuoden 2014 lumilinnan sisäänkäynti. Tiedosto:Kappeli2014.JPG|Vuoden 2014 lumilinnan kappeli. ==Lähteet== * LumiLinna * SnowCastle === Viitteet === ==Aiheesta muualla== Luokka:Kemin nähtävyydet Luokka:Sauvosaari Luokka:Lumi
Amurin Komsomolsk

Amurin Komsomolsk () on noin 260 000 asukkaan kaupunki (2010) Amurin varrella Habarovskin aluepiirin eteläosassa Venäjän Kaukoidässä 356 kilometriä pohjoiseen Habarovskista. Kaupungissa on metalli-, koneenrakennus-, öljynjalostus- ja laivarakennusteollisuutta sekä lentokoneteollisuutta. Kaupungissa on vuonna 1936 perustettu telakka Amurski sudostroitelnyi zavod ja lentokonetehdas KnAAPO, joka on rakentanut Suhoin Su-27, Su-30, Su-33, Su-35 -hävittäjiä. Uusi matkustajakone Suhoi Superjet 100 esiteltiin kaupungin lentokentällä. Lentokoneteollisuuden ansiosta kaupungin eteläpuolella on KnAAPO:n Hurban lentokenttä ja lentotukikohta ja pohjoispuolella Dzembin lentotukikohta, joista on yhteydet Vladivostokiin ja Moskovaan. Kaupungista on rautatieyhteys BAM-rataa pitkin länteen Krasnojarskiin ja Moskovaan asti ja itään Sovetskaja Gavaniin Japaninmeren rannalle sekä etelään Habarovskiin. Kaupungissa on valtiollinen teknillinen ja humanistis-pedagodinen yliopisto, kaksi teatteria ja museota. Kaupungissa ilmestyy seitsemän lehteä, mukaan lukien KnAAPOn, telakan ja Amurmetallin lehdet. == Historia == Amurin Komsomolskin alue kuului 1200-luvulta mongolien valloittamana Kiinaan. Alue liitettiin Venäjään 1858 solmitun Aigunin sopimuksen perusteella. Amurin Komsomolsk perustettiin 1860 ja kaupunki siitä tuli 1932. Kaupungista kehittyi merkittävä teollisuuskeskus kommunistisen nuorisojärjestön Komsomolin myötä, josta myös kaupungin nykyinen nimi on peräisin. Alkuperäinen nimi oli Permskoje. ==Lähteet== ==Aiheesta muualla== Luokka:Habarovskin aluepiirin kaupungit
Komsomolsk

Komsomolsk on: *Komsomolsk-na-Amure, kaupunki Habarovskin aluepiirissä Venäjällä *Komsomolsk, kaupunki Ivanovon alueella Venäjällä *Komsomolsk, kaupunkityyppinen taajama Kemerovon alueella Venäjällä *Komsomolsk, maaseutuasutus Habarovskin aluepiirissä Venäjällä *Komsomolsk, kylä Kalmukiassa Venäjällä *Komsomolsk, kaupunki Pultavan alueella Ukrainassa
Picardie

Picardie oli Ranskan hallinnollinen alue Île-de-Francen pohjoispuolella. Vuoden 2016 alusta se on ollut osa Hauts-de-Francen hallintoaluetta. Historiallisesti alueella sijaitsi Pikardian maakunta. Picardien pääkaupunki on Amiens. Vuonna 1999 Picardiessa asui 1 857 481 ihmistä. Picardien alue on enimmäkseen tasaista maatalousaluetta, vain eteläosassa maasto on kumpuilevaa. Ensimmäisen maailmansodan Sommen taistelu käytiin Picardien pohjoisosassa 1. heinäkuuta 1916 alkaen. Picardien hallinnollinen alue oli laajempi kuin Pikardian historiallinen maakunta. Aisnen departementin eteläosa ja suurin osa Oisen departementista ovat historiallisesti kuuluneet Île-de-Francen maakuntaan. Île-de-Francen pohjoisosat liitettiin Picardieen, koska Pikardian historiallista aluetta pidettiin sellaisenaan liian pienenä hallintoalueeksi. == Lähteet == == Aiheesta muualla == *Picardien alueen www-sivut Luokka:Hauts- de-France
Rune Andréasson

Rune Andréasson (11. elokuuta 1925 Lindome – 15. joulukuuta 1999 Viken) oli ruotsalainen sarjakuvapiirtäjä. Hänen tunnetuimmat sarjansa ovat 1961 suunniteltu Maailman vahvin Nalle ja Pellefantti. 1970-luvulla Andréasson lopetti piirtämisen ja keskittyi käsikirjoittamiseen. Hän lopetti sarjakuvien tekemisen vuonna 1990. Andréasson kuoli syöpään 15. joulukuuta 1999. Luokka:Ruotsalaiset sarjakuvantekijät Luokka:Vuonna 1925 syntyneet Luokka:Vuonna 1999 kuolleet
Mandrake

Mandrake voi tarkoittaa seuraavia asioita: * Taika-Jim-niminen sarjakuva * Mandrake, Edguyn albumi * Mandriva Linux -jakelupaketin aikaisempi nimi Kasveja: * Mandraket (Mandragora), koisokasvien heimoon kuuluva suku ** Rohtomandrake, alruuna, sukuun kuuluva kasvilaji ** Syysmandrake, mandrake, sukuun kuuluva kasvilaji
De jure

De jure tai de iure on ilmaus, joka sananmukaisesti tarkoittaa ”lakiin perustuen”. Sen rinnalla esiintyy termi de facto, joka viittaa käytäntöön. De jure kuvaa poliittista tilannetta, jossa valtiolla tai muulla poliittisella toimijalla on laki tai sopimus asiasta. Esimerkiksi Suomessa on de jure kaksi kansalliskieltä, jotka yleensä luetaan virallisiksi kieliksi, joita on voitava käyttää viranomaisen kanssa asioitaessa, kun taas esimerkiksi Yhdysvalloissa ei ole de jure virallisia kieliä. Ilmaus sisältää usein piiloviestin siitä, että tosiasiassa, de facto, asia ei ole aivan yksinkertainen. Asiaa voidaan havainnollistaa siten, että vaikka Suomessa on de jure kaksi virallista kieltä, ei moni suomalaisista todellisuudessa, de facto, osaa käyttää kuin suomea. ==Aiheesta muualla== * Tilastokeskus: Väestön de facto ja de jure -käsitteet ==Lähteet== Luokka:Latinankieliset fraasit Luokka:Oikeustiede Luokka:Seulonnan keskeiset artikkelit fr:Liste de locutions latines#D
Vasili Zaitsev

Vasili Grigorjevitš Zaitsev (, 23. maaliskuuta 1915 Jelino – 15. joulukuuta 1991 Kiova) oli neuvostoliittolainen tarkka-ampuja toisessa maailmansodassa. Hän tuli kuuluisaksi erityisesti toiminnastaan Stalingradin taistelun aikana 10. lokakuuta – 17. joulukuuta 1942. Neuvostoliiton asiakirjojen mukaan hän surmasi yli 225 vihollisen sotilasta ja upseeria. Zaitsev myös koulutti tarkka-ampujia, ja eräiden arvioiden mukaan hänen kouluttamansa 28 ampujaa tappoivat yli 3 000 vihollissotilasta. ==Kaksintaistelu Stalingradissa== Neuvostoliitossa Zaitsevista tuli kansallissankari, ja hänen toimistaan kuulutettiin pitkin maata jo Stalingradin taistelun aikana. Puna-armeijan propagandan mukaan saksalaiset lähettivät Stalingradiin parhaan tarkka- ampujansa SS-majuri Heinz Thorvaldin/Erwin Königin pelkästään tappamaan Zaitsevin. Väittämän mukaan Thorvaldilla oli jo tappanut yli 400 vihollista. Puna-armeijan ensimmäisissä maininnoissa saksalainen tarkka-ampuja on merkitty nimellä Erwin König, joka muuttui myöhemmin Thorvaldiksi. Edelleen tarinan mukaan Zaitsev olisi kuitenkin onnistunut ampumaan Thorvaldin viikkoja kestäneen kaksintaistelun ja molemminpuolisen ajojahdin jälkeen. Zaitsevin kivääri, jossa väitetään olevan Thorvaldin käyttämä kiikaritähtäin, on yhä esillä sotamuseossa Moskovassa. Tarinan epäillään silti olevan keksitty propagandatuote, sillä Thorvaldista tai Königistä ei löydy mainintaa Saksan armeijan sotilastiedoista. Myös mainintaa SS:n minkäänlaisesta osallistumisesta Stalingradin taisteluun ei ole ja saksalaisten parhaaksi tarkka-ampujaksi on nimetty Matthäus Hetzenauer, jolla oli tilillään 345 tappoa. Vuoden 2001 elokuva Vihollinen porteilla kertoo Zaitsevin ja Thorvaldin kaksintaistelusta, tosin elokuvassa Heinz Thorvald on nimetty Erwin Königiksi, ja on pukeutunut Wehrmachtin univormuun. Luokka:Neuvostoliittolaiset toisen maailmansodan sotilaat Luokka:Neuvostoliiton sankarit Luokka:Tarkka-ampujat Luokka:Vuonna 1915 syntyneet Luokka:Vuonna 1991 kuolleet Luokka:Seulonnan keskeiset artikkelit ==Lähteet==
Tuomarilan rautatieasema

Tuomarilan rautatieasema (, ) on lähijunien rautatieasema Tuomarilassa, Espoon keskuksessa. Asema sijaitsee rantaradalla Koivuhovin ja Espoon asemien välissä, noin 19 kilometrin päästä Helsingin rautatieasemasta. Tuomarilan asema otettiin käyttöön 1. syyskuuta 1931. Asemarakennuksen suunnitteli Thure Hellström ja se valmistui vuonna 1936. Junasuoritus Tuomarilan asemalla lopetettiin vuonna 1969. Paikalle rakennettiin uudet matkustajalaiturit aikaisempia lännemmäksi vuonna 1998. Seuraavana vuonna liikennepaikka muutettiin miehittämättömäksi ja lipunmyynti lopetettiin. Asemarakennus peruskorjattiin vuonna 2001. Nykyisellään asemarakennus on yksityisomistuksessa. == Asemalla pysähtyvät junat == * (Helsinki–Kauklahti) * (Helsinki–Kirkkonummi) * (Helsinki–Kirkkonummi -yöjuna) Kirkkonummen suuntaan liikennöidään raiteelta 1 ja Helsinkiin raiteelta 2. == Lähteet == == Aiheesta muualla == * VR: Tuomarilan rautatieasema * HSL:n kartta Tuomarilan rautatieasemasta * Vaunut.org: Kuvia Tuomarilan rautatieasemalta Luokka:Espoon henkilöliikenteen rautatieliikennepaikat Luokka:Espoon keskus
Cryptic Writings

Cryptic Writings on yhdysvaltalaisen thrash metal -yhtye Megadethin seitsemäs studioalbumi. Albumin tuottivat Dann Huff ja yhtyeen laulaja ja kitaristi Dave Mustaine. Cryptic Writings on viimeinen albumi, jolla vaikuttaa Megadethin niin kutsuttu “klassinen kokoonpano“, sillä rumpali Nick Menza erotettiin yhtyeestä albumin kiertueen aikana. Cryptic Writings äänitettiin The Tracking Room -äänitysstudiolla Nashvillessa, Tennesseessä ja levy-yhtiö Capitol Records julkaisi albumin 17. kesäkuuta 1997. Cryptic Writings muokkasi Megadethin musiikkia yhä radioystävällisemmäksi, ja albumin kappalemateriaali kirjoitettiinkin yhtyeen edellisestä tuotannosta poiketen tarkoituksella paremmin radioon soveltuvaksi. Albumi toi Megadethille sen historian ensimmäisen listaykkösen Yhdysvaltain rockradioissa kappaleella "Trust". Albumin muista singleistä kolme olivat myös top-10:ssä, mutta nekään eivät vaikuttaneet juurikaan myyntilukuihin. Cryptic Writings julkaistiin vuonna 2004 uudelleen miksattuna ja uudelleen masteroituna. ==Saavutukset== ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Gold 9. lokakuuta 1997 == Kappaleet == == Kokoonpano == * Dave Mustaine: laulu, soolo- & rytmikitarat * Marty Friedman: soolo-, rytmi- & akustiset kitarat & taustalaulu * David Ellefson: basso & taustalaulu * Nick Menza: rummut & taustalaulu ==Singlet== *Almost Honest (1997) *Trust (1997) *Use the Man (1998) *A Secret Place (1998) ==Videot== *Almost Honest (1997) *Trust (1997) *A Secret Place (1998) ==Lähteet== * *http://www.megadeth.com ===Viitteet=== == Aiheesta muualla == * * Luokka:Vuoden 1997 albumit Luokka:Megadethin albumit
Sukaatti

Sukaatti (, hillotut hedelmät < muinaisranskan succade, makeinen) eli sitronaatti on sokeriliemessä kyllästetty (kandeerattu) sukaattisitruunan tai appelsiinin kuoren palanen. Paloitellut kuoren kappaleet ovat keltaisia, kiinteitä ja läpikuultavia. Niitä käytetään leivonnaisten maustamiseen ja koristamiseen. Sukaatit sopivat erityisesti hedelmäisten kahvikakkujen mausteeksi. Niitä voi käyttää myös jogurtin ja myslin seassa sekä makeiden hedelmäleipien taikinassa. ==Lähteet== Luokka:Mausteet
Elsi Hetemäki

Elsi Maria Hetemäki (ent. Hetemäki-Olander, o.s. Rinne, 26. syyskuuta 1927 Oulainen – 3. joulukuuta 2023 Helsinki) oli suomalainen poliitikko, kansanedustaja ja valtiopäiväneuvos. Hän toimi kokoomuksen kansanedustajana 1970-1991 ja eduskunnan ensimmäisenä varapuhemiehenä 1987-1991. ==Tausta== Elsi Hetemäen vanhemmat olivat kello- ja kultaseppä Jaakko Rinne (1885–1956) ja Eliina Rinne (1907–1995). Pariskunta sai kaksi tytärtä: Elsin ja Helenan. Jaakko Rinne toimi kello- ja kultaseppänä Oulaisissa 1923–40. Kesällä 1940 Jaakko Rinne osti Hyvinkään Siltakadulta liike- ja asuinrakennuksen ja sen vieressä olleen elokuvateatteri Arenan. Hetemäki pääsi ylioppilaaksi Hyvinkäällä keväällä 1946. Koulutukseltaan Hetemäki oli opettaja. Hän valmistui filosofian kandidaatiksi Helsingin yliopistosta vuonna 1953. Valmistumisensa jälkeen hän toimi Oulaisissa yhteiskoulun opettajan sijaisena. Hetemäki sai 1954 ruotsin kielen lehtorin viran Helsingin Munkkiniemen yhteiskoulussa ja opetti siellä vuosina 1954–1970. ==Ura== Hetemäki toimi Pohjoismaiden neuvoston jäsenenä koko eduskuntakautensa ajan ja sen Suomen valtuuskunnan puheenjohtajana 1979–1991 ja presidenttinä vuosina 1982 ja 1987. Pohjoismaiden kulttuurirahaston jäsen ja puheenjohtaja hän oli 1979–1987. Hänellä oli useita luottamustehtäviä järjestöissä ja yritysten hallintoelimissä, muun muassa Suomen kieltenopettajain liiton puheenjohtaja 1970–1973, Naisjärjestöjen keskusliiton puheenjohtaja 1991–1993, Helsingin yliopiston seniorien puheenjohtaja 1991–1996. Hetemäki-Olander on myös toiminut aktiivisesti Espoon kunnallispolitiikassa, ollen Espoon kaupunginvaltuuston jäsen 1968–1984. Hetemäelle myönnettiin valtiopäiväneuvoksen arvonimi vuonna 1990. ==Yksityiselämä== Elsi Rinne avioitui vuonna 1954 valtiotieteen maisteri Eero Hetemäen kanssa ja he saivat kolme lasta: Ilari (s. 1958) ja kaksoset Inka ja Iisa (s. 1960). Puoliso Eero Hetemäki oli Päiviö Hetemäen serkku. Avioliitto päättyi Eero Hetemäen kuolemaan vuonna 1968. Hetemäki avioitui vuonna 1977 vakuutusneuvos, diplomi- insinööri Erik Olanderin kanssa. Olander kuoli vuonna 1998. Hetemäki kuoli äkillisen sairauden seurauksena palvelutalossa Helsingissä 3. joulukuuta 2023. == Lähteet == == Aiheesta muualla == * Elsi Hetemäen muistokirjoitus Helsingin Sanomissa Luokka:Kansanedustajat Luokka:Kansallisen Kokoomuksen poliitikot Luokka:Espoon kaupunginvaltuutetut Luokka:Uudenmaan vaalipiiri Luokka:Suomalaiset opettajat Luokka:Valtiopäiväneuvokset Luokka:Vuonna 1927 syntyneet Luokka:Vuonna 2023 kuolleet
Outi Ojala

Outi Marjatta Ojala (28. kesäkuuta 1946 Lappee – 16. toukokuuta 2017 Helsinki) oli suomalainen vasemmistoliittolainen poliitikko. Hän oli kansanedustaja vuosina 1991–1996 ja 1999–2007, Euroopan parlamentin jäsen 1996–1999 ja Pohjoismaiden neuvoston puheenjohtajana 2001–2002. Hän oli Helsingin kaupunginvaltuuston jäsen vuosina 1989–1996 ja 2001–2012. Kaupunginhallituksessa hän istui vuodet 2005–2012. Ojala vaikutti myös puolueensa johtoelimissä. Koulutukseltaan Ojala oli sairaanhoitaja. Hän työskenteli alalla lähes 20 vuotta Marian sairaalassa Helsingissä. Politiikkaan hän siirtyi ammattiyhdistystoiminnan kautta. Eduskuntaan Ojala oli ensimmäisen kerran ehdolla vuoden 1987 vaaleissa.Kuukauden haastattelussa Outi Ojala (Eläkeläisten Uutiset 2007) Helsingin kaupunginvaltuustoon Ojala nousi SKDL:n listalta kunnallisvaaleissa 1988. Hän johti Helsingin Vasemmistoliittoa 1990–1995 ja Vasemmistonaisia 1990–1997. Vuoden 2007 eduskuntavaaleissa Ojala ei enää asettunut ehdolle. Hänet tunnettiin Kallion kaupunginosan, naisten, pienituloisten ja vähemmistöjen puolestapuhujana. Eduskunnassa Ojala kuului sosiaali- ja terveysvaliokuntaan, suureen valiokuntaan ja ulkoasiainvaliokuntaan. Hän oli Pohjoismaiden neuvoston Suomen valtuuskunnan jäsen ja puheenjohtaja. Ojala johti vasemmistoliiton eduskuntaryhmää vuosina 1999–2004. Ojalalla oli luottamustehtäviä muun muassa järjestöissä Kansainvälinen solidaarisuustyö (pj.), Kehitysvammaliitto (hallitus), Tehy (valtuusto, hallitus), Osuusliike Elanto/HOK-Elanto (edustajisto), Raha-automaattiyhdistys (hallitus), Vuokralaisten keskusliitto (valtuuskunnan pj.), Suomi–Nicaragua-seura (pj.), Suomi–Venäjä-Seura (valtuuston vpj.), Sadankomitea (pj.). == Lähteet == == Aiheesta muualla == * * * Outi Ojalan muistokirjoitus Helsingin Sanomissa Luokka:Kansanedustajat Luokka:SKDL:ssä vaikuttaneet henkilöt Luokka:Vasemmistoliiton poliitikot Luokka:Vasemmistoliiton europarlamentaarikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset sairaanhoitajat Luokka:Vuonna 1946 syntyneet Luokka:Vuonna 2017 kuolleet
Carl-Erik Creutz

Carl-Erik Creutz (14. kesäkuuta 1911 Padasjoki – 5. kesäkuuta 2000 Helsinki) oli suomalainen radiotoimittaja ja Yleisradion pitkäaikainen radiokuuluttaja, joka oli tunnettu huolitellusta puhetavastaan. == Ura == Creutz tuli Yleisradioon kuuluttajaksi 1939. Hänen äänensä tuli pian suomalaisille tutuksi, sillä kuuluttajan tehtävien lisäksi hän työskenteli myös ohjelmatoimittajana, juontajana ja laulajana. Creutz nimitettiin Yleisradion ruotsinkielisen ohjelmajaoston amanuenssiksi vuonna 1946. Hänestä tuli pääkuuluttaja ja kuuluttajien esimies 1956, ja hän koulutti myöhempiä radiokuuluttajia. Heidän joukossaan oli Pentti Fagerholm, josta tuli vuonna 1976 Creutzin seuraaja pääkuuluttajana. Koska Creutz hallitsi molemmat kotimaiset kielet, hänen osakseen tuli keskeisten kansallisten tilanteiden ja tärkeiden juhlatilaisuuksien selostaminen. Toisen maailmansodan tapahtumat liittyivät usein hänen kuulutuksiinsa. Hän muun muassa luki Mannerheimin pyynnöstä jatkosodan viimeisen päiväkäskyn. Creutz juonsi monia yleisötilaisuuksia ja luki näkövammaisten äänikirjoja. Yleisöäänestyksissä hän sai neljästi Telvis-patsaan Suomen suosituimpana radioäänenä. Hän oli tuttu myös satojen kotimaisten lyhytdokumenttien ja valistusfilmien selostajanäänenä, joiden lisäksi häntä kuultiin lukuisien ulkomaisten dokumenttielokuvien suomalaisella ääniraidalla (mm. Mondo Cane, Hyvästi Afrikka). Carl-Erik Creutz kuului Creutzien aatelissukuun, joka on luetteloitu numerolla yksi Ritarihuoneen kreivillisten sukujen luettelossa. == Lähteet == * ===Viitteet=== == Aiheesta muualla == * Ylen Elävä arkisto: Carl-Erik Creutzin kuulutuksia. * Ylen Elävä arkisto: Carl-Erik Creutzin viimeinen työpäivä. * Ylen Elävä arkisto: Carl-Erik Creutz lukee kellonaikoja. * Ylen Elävä arkisto: Carl-Erik Creutz suorittaa monotestin. Luokka:Ylen henkilöstö Luokka:Kuuluttajat Luokka:Suomalaiset kreivit Luokka:Vuonna 1911 syntyneet Luokka:Vuonna 2000 kuolleet Luokka:Suomalaiset radiokuuluttajat
Frisco (Sinebrychoff)

Frisco on alun perin Sinebrychoffin luoma virvoitusjuomamerkki, joka siirtyi The Coca-Cola Companylle vuoden 1999 alussa. Nykyään Friscon valmistus on Suomessa lopetettu. == Tuotteet == Suomessa valmistettiin ja myytiin muun muassa seuraavia Friscon tuotteita: * Frisco Appelsiini * Frisco Greippi * Frisco Päärynä * Frisco Sitruuna (pois 2003) * Frisco Guarana * Frisco Peach & Passion (LIGHT) * Frisco Tropical * Frisco Blood Orange (LIGHT) == Lähteet == Luokka:Suomalaiset virvoitusjuomamerkit Luokka:Sinebrychoff
Elīna Garanča

Elīna Garanča (s. 16. syyskuuta 1976 Riika, Latvian SNT, Neuvostoliitto) on latvialainen mezzosopraano. Hän kasvoi Riiassa ja aloitti musiikkiopintonsa Latvian musiikkiakatemiassa 1996 opettajanaan Sergei Martinov. Hän on opiskellut myös Wienissä Irina Gavrilovicin johdolla. Vuonna 1999 Garanča voitti Mirjam Helin -laulukilpailun ja 2001 pääsi loppukilpailuun arvostetussa BBC:n Singer of the World -kilpailussa. Oopperauransa Garanča aloitti 1998 Bukarestin kansallisoopperassa Donizetin Anna Bolenan Giovannana. Garančan ohjelmistossa on oopperan lisäksi myös Schubertin, Brahmsin, Rahmaninovin, Fallan, Bergin, Respighin ja Sibeliuksen liedejä sekä Mozartin, Bachin, Beethovenin ja Rossinin hengellistä musiikkia. == Laulurooleja == * Gioacchino Rossini: Sevillan parturi, Rosina * Gaetano Donizetti: Anna Bolena, Giovanna * Richard Strauss: Ruusuritari, Octavian * Giuseppe Verdi: Rigoletto, Magdalena. * Georges Bizet: Carmen, Carmen == Diskografia == * * == Lähteet == Luokka:Latvialaiset oopperalaulajat Luokka:Mezzosopraanot Luokka:Vuonna 1976 syntyneet Luokka:Elävät henkilöt
Pyhä Evaristus

Evaristus ("miellyttävä") oli paavi noin vuodesta 98 vuoteen 105 (vuodesta 98 vuoteen 108 Vatikaanin vuoden 2003 Annuario Pontificion mukaan). Hänet tunnettiin myös nimellä Aristus. Evaristuksesta tiedetään vähän. Hän oli syntyisin helleeniperheestä.The Book of Saints: 201 Hänet valittiin paaviksi Rooman keisari Trajanuksen hallintokaudella. Evaristus loi perustan kardinaalikollegiolle, joka myöhemmin alkoi vastata paavin valinnasta. Häntä pidetään yleisesti marttyyrinä, mutta tästä ei ole historiallisia todisteita. Hänen muistopäivänsä on 26. lokakuuta. == Lähteet == * ===Viitteet=== Luokka:Paavit Luokka:Ensimmäisellä vuosisadalla syntyneet Luokka:100-luvulla kuolleet
Georgialaiset

Georgialaiset, kartvelilaiset () ovat kansakunta ja etninen ryhmä. Georgialaiset ovat kotoisin Kaukasiasta ja he elävät pääosin Georgiassa, mutta heitä asuu myös Turkissa, Venäjällä, Yhdysvalloissa, Iranissa ja muissa valtioissa. Georgialaiset polveutuvat Kaukasian alueen varhaisimpiin kuuluvista asukkaista ja nykyinen georgialainen kansakunta on käynyt läpi monimutkaisen etnisen yhdentymisen prosessin. Georgialaisiin kuuluu nykyään erilaisia alietnisiä yhteisöjä, joilla on kaikilla omat luonteenomaiset perinteensä, tapansa ja murteensa tai kielensä. Alaryhmistä mingrelit, lazit ja svanit puhuvat tyypillisesti sekä omaa kieltään (mingreliä, lazia ja svania) että georgiaa. Georgian kielellä on oma, ainutlaatuinen aakkostonsa ja pitkä kirjallinen perinne, joka sai alkunsa viimeistään 400-luvulla. Se on Georgiassa asuvien georgialaisten kirjakieli ja koulutuksen kieli sekä maan virallinen kieli. Antiikin kreikkalaiset ja roomalaiset tunsivat muinaiset georgialaiset iberialaisina ja kolkhislaisina. Suurin osa georgialaisista on kristittyjä, ja valtaosa kuuluu 300-luvulta asti itsenäiseen Georgian ortodoksiseen kirkkoon. Georgialaisia muslimiyhteisöjä elää Turkissa, Iranissa, Azerbaidžanissa ja Georgian Adžarian autonomisessa tasavallassa. == Lähteet == == Aiheesta muualla == Luokka:Georgian etniset ryhmät Luokka:Iranin etniset ryhmät Luokka:Azerbaidžanin etniset ryhmät Luokka:Turkin etniset ryhmät Luokka:Pohjois-Kaukasian etniset ryhmät
Armenialaiset

Armenialaiset (armeniaksi Hay tai Hai) ovat Kaukasukselta ja itäisestä Vähästä-Aasiasta kotoisin oleva kansa. Suuri osa armenialaisista asuu yhä alueella, varsinkin Armeniassa, mutta lähes yhtä suuri tai suurempi määrä asuu muualla ympäri maailmaa. Ensimmäinen armenialainen valtio perustettiin jo 500-luvulla eaa. ja Armenia oli maailman ensimmäinen kristinuskon valtionuskonnoksi ottanut maa (vuonna 301), ja armenialaisten omalla apostolisella kirkolla on yhä valtionkirkon asema Armeniassa. Nykyään noin 3,0-3,5 miljoonaa armenialaista asuu Armeniassa, 2,0-2,5 miljoonaa Venäjällä, 267 000-400 000 Georgiassa, ainakin 400 000 (mutta mahdollisesti jopa miljoona) Yhdysvalloissa, 250 000 tai enemmän Ranskassa, 200 000 Iranissa (pääasiassa Teheranissa ja Jolfan alueella), 120 000 Vuoristo-Karabahissa, 100 000 Syyriassa, 75 000-150 000 Libanonissa, 99 900 UkrainassaUkrainan vuoden 2001 väestönlaskenta , 50 000 Turkissa ja 40 505 KanadassaKanadan vuoden 2001 väestönlaskenta – yhteensä noin kahdeksan miljoonaa. Armenialaisten sukunimissä on yleensä pääte -jan (tai -ian/-yan), joka tarkoittaa ’(jonkun) poika’. == Alkuperä == Legendan mukaan armenialaiset ovat Vanhassa testamentissa mainitun Nooan pojan Japethin jälkeläisiä, mutta Herodotuksen mukaan he ovat lähtöisin Traakiasta. Strabonin arvio puolestaan oli, että armenialaiset saapuivat Araratin laaksoon kahdesta eri suunnasta, lännestä ja etelästä. Saapumisajankohta on välillä 1300-700 vuotta eaa. Urartun hallitsijan Argishti I:n tiedetään rakennuttaneen nykyisen Jerevanin kaupungin alueelle Erebunin linnoituskaupungin 782 eaa. Urartun valtakunta kukistui 590 eaa., minkä jälkeen armenialaisista tuli alueen valtaväestö. Vuoteen 401 eaa. mennessä urartulaiset olivat sulautuneet armenialaisiin. Armenialaiset tutkijat ovat sitä mieltä, että armenialaiset ovat Armenian alueen alkuperäisiä asukkaita. ==Katso myös== * Armenialaisten kansanmurha * Armenian apostolinen kirkko ==Lähteet== *
Oscar Niemeyer

Oscar Ribeiro de Almeida Niemeyer Soares Filho (15. joulukuuta 1907 Rio de Janeiro, Brasilia – 5. joulukuuta 2012) oli brasilialainen arkkitehti. Hän kehitti Le Corbusier’n innoittamana modernin brasilialaisen tyylin. Hän on suunnitellut muun muassa Belo Horizonten lähistöllä sijaitsevan Pampulhan vapaa-ajanviettokeskuksen sekä useita julkisia rakennuksia, muun muassa YK:n päärakennuksen New Yorkissa. Niemeyer liittyi kommunistiseen puolueeseen vuonna 1945. Armeijan kaapattua vallan vuonna 1964 hänet pakotettiin maanpakoon. Hän avasi toimistonsa Champs-Élysées’llä Pariisissa. Hän oli pitkälti vastuussa uuden pääkaupungin Brasílian rakennusten suunnittelusta ja palasi synnyinmaahansa 1980-luvulla. Vuonna 1988 Niemeyer sai Pritzker- palkinnon yhdessä yhdysvaltalaisen Gordon Bunshaftin kanssa. Vielä 89 vuoden ikäisenä vuonna 1996 hän suunnitteli Niteróin nykytaiteen museon. Hän jatkoi uraansa aina 2000-luvulle ja avioitui vuonna 2006 60-vuotiaan Vera Lucia Cabreiran kanssa. Cathedral Brasilia Niemeyer.JPG|Brasílian katedraali. Niteroi Museu de Arte Contemporanea 2005-03-15.jpg|Niteróin modernin taiteen museo, Niterói, RJ. TeatroCaxias.jpg|Teatteri Duque de Caxiasin kaupungin keskustassa. Olho Neimayer Curitiba 03 2007.jpg|Oscar Niemeyer -museo, Curitiba. == Tunnustuksia == * Leninin kansainvälinen rauhanpalkinto 1963 == Lähteet == == Aiheesta muualla == * Oscar Niemeyerin muistokirjoitus Helsingin Sanomissa. Luokka:Oscar Niemeyer Luokka:Vuonna 1907 syntyneet Luokka:Vuonna 2012 kuolleet Luokka:Yli satavuotiaiksi eläneet brasilialaiset
Segmentointi

Segmentointi on yrityksen asiakaskunnan jakamista erilaisiin osiin (segmentteihin), jotta markkinointia voidaan tehdä kullekin ryhmälle sille parhaiten soveltuvalla tavalla. Segmentointi voi tarkoittaa myös joidenkin ryhmien jättämistä tietoisesti markkinointitoimien ulkopuolelle ja keskittymistä vain yrityksen strategiaan parhaiten soveltuviin ja kannattavimpiin asiakassegmentteihin.Kotler ym. 2005, s. 391. Segmentoinnin tuloksena voi olla yrityksen eri asiakasryhmille erilaisia tuotteita, erilaisia ostopaikkoja ja -tapoja, erilaista markkinointiviestintää tai erilaista hinnoittelua. Segmentoinnin lähtökohtana on se, että eri markkinoilla ja asiakasryhmillä on erilaiset perusteet tekemilleen ostopäätöksille. Siksi kaikille asiakasryhmille ei kannata markkinoida samalla tavalla, vaan eriyttämällä eli differoimalla ja kohdistamalla markkinoinnista saadaan taloudellisempaa ja tehokkaampaa. == Segmentointiperusteet == Segmentointiperusteet ovat jaettavissa koviin ja pehmeisiin. Kovia segmentointiperusteita ovat mm. ikä, sukupuoli ja asuinpaikka. Pehmeät segmentointiperusteet ovat sellaiset jotka eivät ole yhtä kiinteitä ja muuttumattomia kuin kovat, vaan valinnaisempia ja häilyväisempiä; helpommin muutettavissa, kuten elämäntyyli, harrastukset, mieltymykset. Eri segmenteille markkinoidaan eri tuotteita tai saman tuotteen eri versioita käyttäen markkinointikeinoja, jotka riippuvat kohderyhmästä, segmentistä. Segmentointia käytetään usein yrityksen toiminnan alkuvaiheessa tai jo markkinoilla olevan tuotteen myynnin edistämiseksi. == Onnistuneen segmentoinnin edellytykset == * homogeenisyys segmentin sisällä * heterogeenisyys segmentin ulkopuolella * segmenttien pysyvyys * segmentit ovat mitattavissa ja tunnistettavissa * segmentit ovat tavoitettavissa ja toiminnassa * segmentti on tarpeeksi suuri profiloitavaksi == Joitakin segmenteissä käytettyjä määreitä == * Maantieteellinen ** mantere tai maa ** maan koko ** ilmasto * Demograafiset **ikä ** sukupuoli **seksuaalinen suuntautuminen ** perheen koko ** tulot ** työpaikka ** koulutus ** sosioekonominen status ** uskonto ** kansallisuus / rotu * Psykograafiset ** persoonallisuus ** elämäntyyli ** arvot ** asenne * Käyttö ** hyödykkeen haluttavuus ** tuotteen kiertonopeus ** tuotemerkkiuskollisuus ** tuotteen loppukäyttö ** ostovalmiuden tila ==Lähteet== * ===Viitteet=== Luokka:Markkinointi Luokka:Seulonnan keskeiset artikkelit
Skandaalihäät (vuoden 1956 elokuva)

Skandaalihäät () on vuonna 1956 ilmestynyt Metro-Goldwyn-Mayerin tuottama elokuvamusikaali ja komediaelokuva. Siinä esiintyi lukuisia aikansa elokuvatähtiä kuten Bing Crosby, Grace Kelly, Frank Sinatra ja Celeste Holm. Louis Armstrong lauloi jazzyhtyeensä kanssa elokuvan tunnusmelodian. Elokuva ja musikaali perustuu vuonna 1940 ilmestyneeseen elokuvaklassikkoon Skandaalihäät (The Philadelphia Story). Elokuva jäi lopulta Grace Kellyn viimeiseksi elokuvaksi ennen hänen siirtymistään Monacoon. Elokuvaa pidetään yhtenä Kellyn parhaista elokuvista. Skandaalihäihin perustuva musikaali High Society sai ensi-iltansa Broadwaylla vuonna 1998. == Pääosat == == Elokuvan lauluja == ”High Society Calypso” "True Love" ”Who Wants to Be a Millionaire?” ”I Love You, Samantha” ”You're Sensational” ”Well, Did You Evah!” ”Little One” ”Now You Has Jazz” ”Mind if I Make Love to You?” == Arvioita == Video-oppaassa vuodelta 1994 Bello Romano sanoo ettei elokuva upeista Cole Porterin lauluista huolimatta yllä vuoden 1940 edeltäjänsä tasolle ja antaa sille kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == *Classic Movies: High Society (1956) Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Vuoden 1956 yhdysvaltalaiset elokuvat Luokka:Charles Waltersin ohjaamat elokuvat Luokka:Metro-Goldwyn-Mayerin elokuvat
Kukko (kiinalainen horoskooppi)

Kukko on yksi kiinalaisista horoskooppimerkeistä. Kukon vuonna syntyneitä kuvaillaan ailahtelevaisiksi ja ulkonäöstään tarkoiksi. He ovat arvostelevia hienostelijoita ja uneksijoita, jotka ottavat tosissaan itselleen nauramisen. Kukon vuonna syntyneet ovat mukavia seuraelämän ihmisiä: suorasukaisia, rehellisiä ja uskollisia pitkässäkin parisuhteessa. "Naiskukot" ovat kauniita ja intohimoisia ja rakastavat esteettisyyttä. Kukot ovat älykkäitä ja perustelevat vahvasti mielipiteensä. He ovat syvällisiä ja äänekkäitä, moniulotteisia persoonia, joilla on hyväntahtoinen sydän. * Kukon kuukausi: n. 7.9.- 8.10. * Kukon tunti: 17 - 19 * Kukon onnennumerot ovat 5, 7 ja 8. ==Kukon vuosia== * 26. tammikuuta 1933 – 13. helmikuuta 1934 (vesi) * 13. helmikuuta 1945 – 1. helmikuuta 1946 (puu) * 31. tammikuuta 1957 – 17. helmikuuta 1958 (tuli) * 17. helmikuuta 1969 – 5. helmikuuta 1970 (maa) * 5. helmikuuta 1981 – 24. tammikuuta 1982 (metalli) * 23. tammikuuta 1993 – 9. helmikuuta 1994 (vesi) * 9. helmikuuta 2005 – 28. tammikuuta 2006 (puu) * 28. tammikuuta 2017 - 15. helmikuuta 2018 (tuli) * 13. helmikuuta 2029 - 2. helmikuuta 2030 (maa) Luokka:Kiinalainen horoskooppi Luokka:Kiinalainen kalenteri de:Chinesische Astrologie#Zählung ab Jahresbeginn
Toimiupseeri

Toimiupseeri oli puolustusvoimien tai rajavartiolaitoksen toimenhaltija. Toimiupseeristo muodostettiin Suomeen vuonna 1974 vanhan aliupseeriston pohjalta. Vuonna 1972 Aliupseerien aseman kehittämistä tutkinut komitea totesi, että yleisen koulutustason noustessa myös Puolustusvoimiin tarvittaisiin kansakoulupohjaisen kanta-aliupseeriston tilalle keskikoulupohjainen virkamiesryhmä. Yleisen kehityksen sekä taitotiedon parantumisen myötä upseeriston sekä kanta-aliupseeriston tehtävien väliin oli muodostunut tehtäviä, joihin aliupseeriston koulutustaso ei enää riittänyt. Pääesikunta laati vuonna 1973 suunnitelman puolustus- ja rajavartiolaitoksen esimiesjärjestelmän kehittämiseksi. Suunnitelman mukaan kaikkien sotilasesimiehen ammatin valinneiden tulisi saada mahdollisuus edetä urallaan kykyjensä ja taitojensa mukaan aina ylimpiin päällystöarvoihin saakka. Toimiupseerien kelpoisuusehdot sekä koulutus määriteltiin 1.3.1974 voimaan tulleissa Laissa sotilasopetuslaitoksista sekä Asetuksessa Puolustuslaitoksesta. Samalla Aliupseerikoulun nimeksi muuttui Päällystöopisto, jonka tehtäväksi toimiupseerikoulutus tuli. Toimiupseerien tehtäväkenttä oli hyvin laaja aina kouluttajasta perusyksiköiden vääpeleiksi. Sodanajan tehtäviksi toimiupseereille koulutettiin muun muassa perusyksiköiden päällikön sekä pataljoonan esikunnan nuoremman upseerin tehtäviä. Toimiupseerien palvelusarvot olivat yliluutnantti, luutnantti, sotilasmestari, ylivääpeli/ylipursimies, vääpeli/pursimies ja ylikersantti. Myöhemmin toimiupseerille mahdollistui sotilasarvoksi myös kapteeni/kapteeniluutnantti. Toimiupseerien peruskoulutus muuttui opistotasoiseksi vuonna 1989. Tutkinto muuttui samalla opistoupseerin tutkinnoksi. == Lähteet == * Luokka:Sotilasarvot
Peneplaani

Peneplaani eli puolitasanko on pitkäaikaisen kulutuksen tuloksena syntynyt suurissa piirteissään tasainen mutta pienissä piirteissään loivasti kumpuileva alue. Sen kohoumien laet ovat yleensä samalla korkeudella. Esimerkkinä peneplaanista on Fennoskandian keski- ja itäosat. Luokka:Geomorfologia Luokka:Pinnanmuodot